open-index/open-wikipedia-markdown huggingface dataset:
Alan Keyes

**Alan Lee Keyes** (født 1950) er en konservativ amerikansk aktivist, skribent og tidligere diplomat. 

Han er kjent for sine mange kandidaturer som president (1996, 2000 og 2008) senator (1988 og 1992 i Maryland, og 2004 i Illinois). Keyes tjente tidligere i USAs utenrikstjeneste (*U.S. Foreign Service*), og ble oppnevnt som ambassadør til FNs økonomiske og sosiale råd av President Ronald Reagan på 1980-tallet. Han var assisterende minister i utenriksdepartementets avdeling for internasjonale organisasjoner (*International Organization Affairs*, ansvarlig for kontakten med bl.a. FN) fra 1985 til 1987.

Keyes var med i Det republikanske partiet fra 1968 til mars 2008, og da med i Konstitusjonspartiet frem til april samme år. Har siden vært med i American Independent Party.

## Biografi
* *Masters of the Dream: The Strength and Betrayal of Black America* av Alan Keyes (1994). ISBN 0-688-09599-2.
* *Our Character, Our Future* av Alan Keyes (1996). ISBN 0-310-20816-5.
* *Leadership Defined: In-Depth Interviews with America's Top Leadership Experts * av Richard Tyler, Alexander Haig, Warren Bennis og Alan Keyes (2004). ISBN 1-932863-10-9.

Foruten disse bøkene har han også gitt uttalelser til andre bokverk skrevet av andre.

## Referanser


## Eksterne lenker
* Valgkampside for 2008
* Profil hos *On the Issues*
Große Laber

**Große Laber** (også kalt *Große Laaber*) er en elv i Bayern i Tyskland og en sideelv til Donau med en lengde på rundt 85 kilometer.

Elven har sitt utspring i *[[landkreis]]* Kelheim i et åslendt landskap ved Volkenschwand. Fra kilden om lag 500 meter over havet renner Große Laber hovedsakelig nordøstover forbi byene Pfeffenhausen, Rottenburg, Langquaid og Sünching. De siste tre kilometerne renner elven parallelt med Donau før de renner sammen nær Straubing.
Traguspiercing

**Traguspiercing** er en ørepiercing som går gjennom tragus i øret. Den er mest populær i Nord-Amerika og Europa.

En beslektet piercing er antitraguspiercingen

## Behandling
### Utføring
Hullet lages med en tynn hul nål, man har en kork inne i øret, slik at nålen ikke går inn i ørekanalen. Kan også bruke en tang for å holde tragusen på plass mens man lager hullet. 

### Risiko
Denne piercingen fører ikke til noen skade på lyden inn i øret. Det er alltid risiko for infeksjoner og irritasjonsbevegelser ved piercing. Man ligger som oftest på øret om natten, selv om man prøver å unngå det. Dette kan føre til press som gir bevegelsesirritasjon, og kan forlenge grotiden. 

### Etterbehandling
Det er vanlig å blø i opptil en time etter at denne piercingen er tatt, men dette varierer fra person til person. Som oftest vil det komme litt blod av piercingen i en dag eller to. Det er anbefalt å vaske piercingen med saltvannsoppløsning. Ikke Pyrisept eller Klorhexidin, da dette kan være for kraftig for nysatte piercinger. Viktig å ikke leke med smykket i grotiden! 

## Smykke
Denne piercingen er svært fleksibel i valg av piercingsmykke. Alt fra ballukkingsring og rett barbell til labret kan brukes, og som oftest blir den gjort med nåler som er 1,2 eller 1,6mm tykk. Den kan også gjøres med litt tykkere nåler, alt etter hva anatomien til vedkommende tillater. 

## Eksterne lenker
*
Günz

**Günz** er en elv i Bayern sør i Tyskland og en av sideelvene til Donau fra høyre. Den om lag 55 kilometer lange elven har sitt utspring ved Lauben der den vestlige og den østlige Günz renner sammen. Disse elvene er henholdsvis 30 og 35 kilometer lange og har sine utspring ved Obergünzburg i kommunen Untrasried (*westliche Günz*) og sørøst for Günzach (*östliche Günz*). 

Ved Günzburg munner Günz ut i Donau. Günz har et nedbørfelt på 710 km² og har gitt navn til Günzistiden.

## Byer langs Günz
* Lauben (Unterallgäu)
* Günz
* Egg a.d.Günz
* Babenhausen
* Kettershausen
* Breitenthal (Schwaben)
* Deisenhausen
* Wattenweiler
* Ellzee
* Ichenhausen
* Kötz
* Günzburg
Hamme (elv)

**Hamme** er en elv i Niedersachsen i Tyskland nordøst for Bremen med en lengde på rundt 48 kilometer. Elven har sitt utspring nord for Osterholz-Scharmbeck og renner gjennom lyngheiene nordøst for Bremen, hvor den møter elva Wümme i Ritterhude. Elven videre herfra kalles Lesum, som munner ut i Weser ved Bremen-Vegesack.
## Referanser
Decade of Horror

***Decade of Horror*** er en samleboks fra det danske heavy metal-bandet King Diamond.

Samleboksen ble gitt ut 25. mai 2001 på Massacre Records. Boksen inneholder fire tidligere utgitte studioalbum fra King Diamond fra perioden 1995 til 2000 på bilde LP-er (picture disc)

## Albumliste
# *[[The Spider's Lullabye]]* (1995)
# *[[The Graveyard]]* (1996)
# *[[Voodoo (album)|Voodoo]]* (1998)
# *[[House of God]]* (2000)
Lesum

**Lesum** er en elv i Niedersachsen i Tyskland og en av sideelvene til Weser fra høyre med en lengde på rundt 10 kilometer. Elven blir dannet som følge av sammenslåingen av elvene Wümme og Hamme nær Ritterhude, nordvest for Bremen. Lesum flyter derfra videre vestover og inn i Weser ved Bremen-Vegesack.
## Referanser
FA-cupen 1872/73

**FA-cupen 1872/73** var den andre sesongen av FA-cupen. 16 lag deltok, men to av lagene spilte aldri en eneste kamp. Finalen ble vunnet av Wanderers. Finalen ble spilt 29. mars 1873 på Lillie Bridge Grounds i London. Finalen ble spilt tidlig på dagen på grunn av Oxford vs. Cambridge Boat Race senere på dagen.

## Rundene

### Første runde

### Andre runde

#### Omkamp

### Tredje runde

### Fjerde runde

### Semifinale

### Finale

## Referanser
Røkke nedre

**Røkke nedre** (gnr. 61/1) er en gård i bygda Skatval i Stjørdal kommune i Trøndelag. Den tilhører grenda Røkke, og er en av de yngre av disse gårdene. Gårdens registrerte areal var 233 dekar i 1995, hvorav 125 dekar var å regne som dyrket mark. Produksjonen av melk og kjøtt opphørte i 1984, slik at dagens driftsform er basert på poteter, korn og svineoppdrett. Driftsbygningen (med fjøs) ble oppført i 1964, og senere ombygd i 1984 og 1998. Våningshuset ble oppført i 1973, og kårboligen i 1984. Potetlageret på gården ble bygd i 1982, og senere påbygd i 1992. 

## Brukere
Den første registrerte brukeren av Røkke nedre var Ola Pedersen Røkke (1811–1895), som var gift med Karen Johnsdatter Fløan (1825–1907). De hadde fire sønner; Johan Peter (f. 1851), Kristian (f. 1853), Peter Magnus (f. 1855) og Johan Arnt (f. 1859). Johan Peter, Kristian og Johan Arnt druknet på Trondheimsfjorden den 24. februar 1887, da de skulle ro hjem etter å ha levert fisk. Dermed ble det til at den siste gjenlevende sønn, Peter Magnus, giftet seg med sin bror Kristians enke, Nikoline Olsdatter (f. 1864), og tok over gården. De fikk sønnen Kristian Magnusen Røkke (f. 1891), som da også ble neste eier. Nikoline hadde fra før barna Karen Oline, Ole, Kristine, Oline og Berit med sin første mann, Kristian. Berit emigrerte til USA den 5. mars 1904, og slo seg etterhvert ned i Minneapolis. I USA tok hun navnet Bertha Rokke og giftet seg med Iver Jacobson (f. 1877) fra Skåbu.

Kristian Magnusen Røkke giftet seg med Klara Margrete Markatrø (f. 1901), og tok over Røkke nedre i 1923 (Johan Magnus døde i 1945). De fikk barna Magne (f. 1921), Karl (f. 1923), Malmfrid (f. 1925) og Normann (f. 1926). Normann Røkke giftet seg med Gunvor Kjørsvik (f. 1930) fra Fræna og bosatte seg i Molde. De fikk barna Kirsten Janne Røkke (f. 1954), Kjell Inge Røkke (f. 1958) og Tor Kristian Røkke (f. 1966).

Odelsgutten Magne giftet seg med Solveig Vifstad (f. 1924), og tok over gården i 1953. Deres eldste sønn, Knut (f. 1950), giftet seg med Målfrid Flønes (f. 1954), og tok over gården i 1984. De avsluttet kjøtt- og melkeproduksjon og har drevet med korn og poteter ved siden av svineavl.

## Litteratur
*Skatval Historielag: «Skatval : Gårds- og slektshistorie», bind II (2002). ISBN 82-995735-0-5.
*Olav Røkke: «Folket mitt». Skatval Historielag 1951. 142 sider.
Beavis and Butt-Head

***Beavis and Butt-Head*** er en amerikansk animert komiserie som gikk på MTV fra 1993 til 1997. Serien handler om de to amerikanske tenåringsguttene Beavis og Butt-Head som har som hovedbeskjeftigelse å se på heavyrock-video på MTV. Serien ble skapt av Mike Judge. Den har mange musikalske innslag i form av musikkvideoer, da fortrinnsvis Heavy Metal. 

Serien oppnådde kultstatus blant tenåringer som identifiserte seg med antiheltene Beavis og Butt-Head. I hver episode gjorde de narr av minst én musikkvideo – til tross for at serien ble sendt på musikkvideokanalen over alle. Serien ble en av MTVs store suksesser på 1990-tallet, og var til tider omstridt, blant annet i USA der den beskyldt for å ha gitt ungdom inspirasjon til kriminalitet.

Den ble sendt på NRK på fredager fra høsten 1994 til slutten av 1990-årene.

## Handling
Beavis og Butthead er to mistilpassede tenåringsgutter som bruker det meste av dagen til å se på MTV og gjøre ugagn i en eller annen form. De har alltid store planer om å få seg damer, men planene deres ender alltid opp i fiasko.

## Om serien
Karrakterne Beavis og Butt-Head ble skapt av Mike Judge og har sitt utspring i de to animerte kortfilmene *Frog Baseball* og *Peace, Love & Understanding* fra 1992.

I 1996 kom filmen *[[Beavis and Butt-Head Do America]]*, som til tross for god mottakelse ble nominert til to Razzie Awards. I 2008 var snakk om å lage en ny film der Mike Judge ønsker å byttet ut tegnefigurene med virkelige karakterer. Det er usikker om dette prosjektet vi bli gjennomført.

## I rollene (stemmene)
* Mike Judge ...  Beavis og Butt-Head  ... (195 episoder, 1993-1997) 
* Tracy Grandstaff ...  Daria Morgendorffer ... (19 episoder, 1993-1997) 
* Adam Welsh ...  Stewart Stevenson (13 episoder, 1993-1997) 
* Rottilio Michieli ...  Todd Ianuzzi ... (12 episoder, 1993-1997)

## Referanser


## Eksterne lenker
*
Tutong

**Tutong** er det nest minste av Bruneis fire distrikter (*daerah*). Distriktets hovedstad er Pekan Tutong. 

Distriktet grenser til Sørkinahavet i nord, distriktet Brunei-Muara og Malaysia i øst og distriktet Belait i vest. Det bor ca. 48&nbsp;000 innbyggere her, og distriktet er 1&nbsp;303 km² stort. Det er til sammen ca. 85 landsbyer i distriktet, og de største byene er Kuala Abang, Lamunin, Melit, Penanjong og Telisai. Elven Sungai Tutong går gjennom Tutong.

Tutong er delt inn i 8 provinser (*[[mukim]]*):

* Keriam
* Kiudang
* Lamunin
* Pekan Tutong (både hovedstad og egen mukim)
* Rambai
* Tanjong Maya
* Telisai
* Ukong

Bruneis største innsjø, Tasek Merimbun, ligger i Tutong. Denne er erklært ASEAN Verdensarv. 

## Steder å besøke
Noen steder som er verdt å besøke er:
* Tasek Merimbun – en innsjø, ca. 1 time og 15 minutters kjøring fra Pekan Tutong
* Seri Kenangan Beach (*Tutong Beach*) – en strand ved Kuala Tutong
* Sungai Basong Recreational Park – en park nær Tutong
* Tamu Tutong Kampung Serambagun – et åpent marked ca. 1 km fra sentrum av Pekan Tutong
* Merimbun Heritage Park (*Tasek Merimbun*) – 24 km fra Tutong

## Referanser


## Eksterne lenker
*
Hase (elv)

**Hase** er en elv i Niedersachsen i Tyskland og en av sideelvene til Ems fra høyre med en lengde på 193 kilometer. Deler av elven renner dog til Else, som tilhører Wesers nedbørfelt. Hase har sitt utspring i Teutoburger Wald, sørøst for Osnabrück på nordsiden av den 307 meter høye åsen Hankenüll. 

## Vannskillet Weser-Ems
Etter om lag 15 kilometer nær Gesmold (om lag 6 kilometer vest for Melle) deler Hase seg i to grener, som havner på hver sin side av vannskillet mellom Ems og Weser:

* En tredjedel av vannet renner på sørsiden av Wiehengebirge øst for Gesmold og inn i Else, som har sitt utspring her. Den renner ut i Werre ved Kirchlengem (nord for Herford). Werre er en sideelv til Weser. 

* To tredjedeler av vannet renner nordvestover fra Gesmold mot Osnabrück, forbi byene nevnt i avsnittet nedenfor, mot Meppen, der den munner ut i Ems. 

## Byer langs Hase
*Melle 
*Osnabrück 
*Bramsche – sør for byen krysser Hase Mittellandkanal
*Neuenkirchen-Vörden 
*Bersenbrück 
*Quakenbrück – sørøst for byen deler Hase seg i de to grenene *Store Hase* og *Lille Hase*. 
*Menslage – her er Hase kanalisert til *Lille Hase*
*Löningen 
*Herzlake – de to grenene møtes igjen her
*Haselünne 
*Meppen

## Litteratur
* Heinrich Böning: *Entlang der Hase. Von Osnabrück über Quakenbrück nach Meppen.* Sutton 2004. ISBN 3-89702-750-X.
Messegutt

**Messegutt** var en stilling ombord i et handelsskip fram til ca. 1970-årene. Messeguttens arbeid var å sørge for at de oppsatte måltider for mannskapet ble avviklet i rett tid, samt å holde orden og rent på mannskapsmessen og i pantryet. Dette innebar også henting av mat i byssa, servering, rydding og oppvask.

Det var stort sett førstereisende som ble hyret til stillinger som (bysse-, dekks- og maskingutt).

Tilsvarende fantes salongpiker som hadde lignende funksjon i befalsterritoriet. De var ofte to, og hadde oppgaver som vaskeribetjening og generelt renhold i tillegg. Hyren for disse kunne variere noe, siden rederiene gjerne så stillingene besatt av kvinner over sin «beste alder».

Avlønningssystemet var slik at en gutt fikk ca. 30% av en voksen mannslønn (matroshyre). Dette lønnsnivået kunne også oppnåes som messemann med samme arbeidsmengde.

Med tiden er mange av arbeidsoppgavene ombord endret og mannskapsantallet per skip er redusert. Messeguttens arbeidsoppgaver dekkes i dag på annen måte.
Havel

:*For den tidligere tsjekkiske presidenten med dette etternavnet, se [[Václav Havel]]*

**Havel** er en elv i Tyskland og en av de store sideelvene til Elben fra høyre med en lengde på 325 kilometer. Elven renner gjennom Mecklenburg-Vorpommern, Brandenburg, Berlin og Sachsen-Anhalt, og via Oder-Havelkanalen knytter den Oder til Berlin og Elben. 

Elven har sitt utspring i Mecklenburg-Vorpommern mellom innsjøen Müritz og byen Neubrandenburg. Elven renner inn i Brandenburg nær Fürstenberg og i den øvre delen av elven, mellom Berlin og byen Brandenburg, danner elven flere innsjøer. Den største sideelven til Havel er Spree som renner ut i Havel i Spandau, en vestlig bydel i Berlin, og fører med seg mer vann enn Havel selv gjør. Den nest største sideelven er Rhin, som munner ut i Havel i to grener som er et stykke fra hverandre. 

Området rundt og nord for de sentrale delene av Havel blir kalt Havelland og består av åser av sand og lavt myrland. De siste kilometerne av Havel ligger i Sachsen-Anhalt, og elven munner ut i Elben nær Havelberg. I tidligere tider levde slaverne kalt hevellere rundt elven Havel. De bygde fire viktige bruer i Spandau, i Potsdam, i Brandenburg og i de vestlige forstedene til denne byen. 

Etter andre verdenskrig gikk delelinjen mellom okkupasjonssonene til dels langs Havel. Grensen mellom amerikansk og britisk sektor av Berlin fulgte Havel i sør og grensen mellom fransk og britisk sektor i nord. Berlinmuren mellom vestallierte soner av Berlin og DDR krysset Havel et par steder og gikk til dels midt etter elven.

## Byer langs Havel
* Zehdenick
* Oranienburg
* Berlin
* Potsdam
* Werder
* Brandenburg
* Premnitz
* Rathenow
* Havelberg

## Referanser


## Eksterne lenker
*
Kavli

**Kavli** er et norsk konsern innen produksjon og markedsføring av næringsmidler med «Kavli» som overordnet merkevarebetegnelse. Virksomheten ble etablert i 1893 av Olav Kavli. 

Kavli har i dag produksjon i Norge, Sverige, Finland og Storbritannia. Til konsernet hører blant annet Q-Meieriene som foredler og markedsfører meieriprodukter under varemerket «Q». O. Kavli AS produserer kaviar og smøreost på konsernets fabrikk i Bergen. «Primula» er et annet av virksomhetens varemerker, registrert i 1924 da den første smørbare osten ble lansert.

Kavli la ned Vestfold Flatbrødfabrik og flyttet produksjonen av knekkebrød og flatbrødet «Korni» til utlandet i 2012. 

**Kavli Holding AS** har hovedkontor i Bergen, og er heleid av Kavlifondet (O. Kavli og Knut Kavlis Almennyttige Fond), som ble opprettet i 1962 av Knut Kavli, Olav Kavlis sønn.

## Historikk

Olav Kavli (1872-1958) kom fra gården Årø rett utenfor Molde, og var fjerdemann i en søskenflokk på seks. Olav Kavli viste tidlig et talent for økonomi.

Atten år gammel reiste han til Bergen, hvor han gikk et tre måneders kveldskurs på en handelsskole. I 1893 fikk han handelsbrevet, som den gang var obligatorisk for alle som ville drive handelsvirksomhet. Samme år etablerte han Kavli. I 1924 presenterte Olav Kavli verdens første holdbare smøreost, *Primula*. Lanseringen av *Primula* var gjennombruddet for Kavli, og smøreosten er fortsatt et viktig produkt i Kavlis sortiment, som i dag dessuten omhandler Q-Meieriene, Skyr®, Castle MacLellan, Eriks®, Johnny’s og Planti.

Olav Kavli var en dyktig markedsfører med internasjonale ambisjoner. Han bygde handelsrelasjoner internasjonalt gjennom hyppige forretningsreiser til særlig Europa og USA, men også til mange andre land i verden.

Sønnen Knut Kavli (1896-1965) begynte i selskapet i 1924. Det var han som var drivkraften da Kavli ble en internasjonal bedrift med fabrikker i Danmark (1935), England (1936) og Sverige (1940). Allerede før første verdenskrig eksporterte Kavli til over femti land.

Olav Kavli døde i 1958 og overlot driften og eierskapet av selskapet til sønnen Knut.

## Hovedkontor
*1918&ndash;1934: Kavligården i Rosenberggaten / Lodin Lepps gate i Bergen sentrum
*1934&ndash;1982: Kavlifabrikken i Damsgårdsveien ved Damsgårdssundet i Bergen
*1982 – d.d.: Kavlibygget på Midtun

## Referanser


## Eksterne lenker
* Kavli sin norske hjemmeside
* Q-Meieriene sin norske hjemmeside
* Virksomhetens internasjonale hjemmeside (engelsk)
Heller (elv)

**Heller** er en liten elv i Nordrhein-Westfalen vest i Tyskland og en av sideelvene til Sieg fra venstre. Elven er bare 29 kilometer lang og har sitt utspring nær Burbach / Würgendorf. Den munner ut i Sieg ved Betzdorf og har et nedbørfelt på 204 km².

## Referanser
De syv hav

**De syv hav** er i moderne språkbruk ensbetydende med de største verdenshavene. I utvidet betydning brukes det om hvor langveisfarende sjøfolk ferdes.

Uttrykket er mest brukt i litterær og poetisk sammenheng og har røtter tilbake til sumerisk, indisk, romersk og persisk geografioppfatning. Syvtallet er i flere kulturer oppfattet som magisk.

I middelaldersk litteratur var de syv hav Svartehavet, Det kaspiske hav, Persiagulfen, Rødehavet, Middelhavet med bihavet Egeerhavet, Adriaterhavet, samt Arabiahavet (del av Det indiske hav)

Etter oppdagelsen av Amerika brukte flere termen om de største enkelthavene, slik at listen ble: Nordishavet, Atlanterhavet, Det indiske hav, Stillehavet, Middelhavet, Det karibiske hav og enten Mexicogolfen eller, etterhvert, Sydishavet.

I kolonitidens England var tefarten viktig. Tetransporten sjøveien var datidens lengste handelsrute og gikk over Bandasjøen, Celebeshavet, Floressjøen, Javasjøen, Sydkinahavet, Sulusjøen og Timorhavet. («The seven seas» på engelsk brukes synonymt med vårt «syv hav», men norske kartografer bruker ikke betegnelsen «hav» om en del av disse strekningene.) Å ha seilt de syv hav betydde på den tid frem og tilbake rundt halve jordkloden.

En mer moderne geografisk inndeling gir: Nordishavet (Polhavet), Nord- og Sydatlanteren, Nord- og Syd(stille)havet, Det indiske hav og Sydishavet. På engelsk er det kun disse som blir omtalt som *ocean*.

## Referanser


## Eksterne lenker
* Rudyard Kipling: ''The Seven Seas.'' 1896. Fra: *Project Gutenberg.*
Hönne

**Hönne** er en elv nord i Sauerland i Nordrhein-Westfalen i Tyskland og en av sideelvene til Ruhr fra venstre. Den har sitt utspring vest for Neuenrade i en høyde på 437 meter over havet, og etter 33 kilometer munner elven ut nær byen Fröndenberg. Det totale nedslagsfeltet til elven er 262 km².

I den smale dalen mellom Balve og Menden har Hönne gravd ut et 60 meter dypt gjel i kalksteinen. Det ligger flere grotter i dalen, der *Balver Höhle* og *Reckenhöhle* er åpnet for turister. Når vannivået i elven er lavt kan enkelte deler av den bli helt tørrlagt siden vannet trenger ned i karstfjellet. Enkelte av sideelvene til Hönne blir også tørrlagte i noen tilfeller. Det har også blitt dannet flere grotter langs Hönne, hvor den største ligger ved Balve, der man har funnet spor etter mennesker, i tillegg til spor av kannibalisme.

## Referanser


## Litteratur
* Kracht, Peter: *Rund um das Hönnetal. Zwischen Unna, Iserlohn und Arnsberg. * Bottrop und Essen 2001, ISBN 3-89355-225-1

## Eksterne lenker
*
Ihme

**Ihme** er en elv i Niedersachsen i Tyskland og en av sideelvene til Leine fra venstre med en lengde på 16 kilometer. Elven har gitt navn til tettstedet Ihme-Roloven. Den har sitt utspring ved landsbyen Evestorf og etter om lag 6 kilometer renner Ihme inn i byen Hannover, der den munner ut i Leine. For å hindre flom i sentrum av Hannover er mye av vannet fra Leine via en grøft leiet om til Ihme. En bro over Ihme er for øvrig kalt opp etter Benno Ohnesorg.
Mexicos kvinnelandslag i fotball

**Mexicos kvinnelandslag i fotball** representerer Mexico i internasjonale kamper. Mexico har vunnet sølv og bronse i CONACAF-cupen og en kvartfinale fra OL.

Mexico har vært med i kvinnefotballen siden 1970, og de arrangerte et svært så uoffisielt VM i 1971. Imidlertid gikk det litt dårligere etter at mesterskapene ble offisielle på 1990-tallet. Mexico greide ikke å kvalifisere seg til VM i 1991 eller i 1995. Imidlertid kom Mexico på tredjeplass i CONACAF Gold Cup (under det daværende navnet CONCACAF's Women's Championship) i 1994 og på andreplass i 1998.

Andreplassen ga Mexico landets eneste VM-deltakelse. Under VM kom Mexico i en veldig tøff gruppe med Brasil, Italia og Tyskland. Mexico fikk 0 poeng og 14 minusmål. Imidlertid vinner Mexico sølv under Pan American Games, bare slått av USA i finalen, og med ett mål. I 2003 vinner Mexico bronse under samme leker. Innimellom har Mexico vunnet bronse i CONACAF Women's Gold Cup i 2002 og kvalifisert seg til OL i Athen. Mexico greide å kvalifisere seg til kvartfinalen, der de tapte stort mot Brasil.

I tillegg til kontinentale cuper, har Mexico flere ganger spilt i Algarve Cup.
Øreflipp

**Øreflippen** finnes både på mennesker og andre arter som aper, og kjennetegnes ofte som den bløte, nedre delen av øret. Øreflippen avgrenses av antitragusen og vi finner den både på venstre og høyre side av hodet. Øreflippen har rikelig med blod hos vanlige mennesker, og er dermed med å varme øret. Sett bort i fra dette har ikke øreflippen noe funksjon i seg selv, selv om det er mange endelser av nerver der. Øreflippen er for mange et svært følsomt område.

Øreflippen blir også populært benyttet for øreflippiercinger.

## Størrelse og form

Gjennomsnittstørrelsen på menneskers øreflipp er på ca. 2 cm, men varierer noe med alder. Mennesker kan ha både frie og fastgrodde øreflipper. 

## Referanser
:::::*nlm.gov
:::::*plasreconsurg.com
:::::*madsci.org
Ilm (Thüringen)

**Ilm** er en elv i Thüringen i Tyskland og en av sideelvene til Saale fra venstre med en lengde på 129 kilometer. Elven har sitt utspring i Thüringer Wald og renner gjennom byene Ilmenau, Langewiesen, Stadtilm, Kranichfeld, Bad Berka, Weimar, Apolda og Bad Sulza. Ilm munner ut i Saale ved Großheringen nær Bad Kösen.

## Referanser


## Eksterne lenker
*
Ilm

**Ilm** eller **ILM** har flere betydninger:

* Ilm (Thüringen) – en elv i den tyske delstaten Thüringen.
* Ilm (Bayern) – en elv i den tyske delstaten Bayern.
* Ilm – en perifer gudinne i norrøn mytologi
* ILM Norge – («Inkludering, Likestilling & Miljø», norsk frivillig organisasjon)

## Forkortelser
* Industrial Light & Magic, et filmselskap som har spesialisert seg på visuelle effekter innen film, ble grunnlagt av George Lucas i forbindelse med den første Star Wars-filmen, Star Wars Episode IV: Et nytt håp. 
* Inklusjonslegememyositt (forkortet ILM), en betennelsestilstand i musklene (myositt) hvor man finner avleiring av amyloid (inklusjonslegemer) i musklvevet.
Ilm (Bayern)

**Ilm** er en elv i Bayern i Tyskland og en av sideelvene til Abens fra venstre med en lengde på 83 kilometer. Elven har sitt utspring i Oberbayern i nærheten av Altomünster, og renner nordover derfra gjennom småbyene Hilgertshausen-Tandern, Reichertshausen, Pfaffenhofen an der Ilm, Geisenfeld og Vohburg. Ilm renner inn i Abens i nærheten av Neustadt an der Donau.

## Referanser


## Eksterne lenker
*
Ilmenau (elv)

**Ilmenau ** er en elv i Niedersachsen i Tyskland og en av sideelvene til Elben fra venstre med en lengde på 107 kilometer. Den har sine kilder i Lüneburger Heide sør for Uelzen og munner ut i Elben nær Winsen. De største byene langs Ilmenau er Uelzen og Lüneburg. Byen Ilmenau i delstaten Thüringen ligger for øvrig ikke langs elven.

## Referanser


## Eksterne lenker
*
Tragus

:*[[Tragus (slekt)|Tragus]] er også en [[slekt (biologi)|slekt]] i [[grasfamilien]]

*'Tragus*' er en liten del av det [[ytre øre]]t (*pinna* eller aurikkelen). Tragus sitter som en [[brusk]]tapp foran [[mellomøret|øregangen]]. Mens [[menneske]]r ikke kan bevege tragus ved hjelp av [[muskler]], kan andre dyr, for eksempel [[flaggermus]], bruke den til å dekke og beskytte øregangen.

Navnet kommer av det [[gresk språk|greske]] ordet *tragos*, som betyr «[[geit]], fordi det ofte er en samling av [[hår]] på undersiden av tragus, noe som kan minne om skjegget eller raggen på en geitebukk.

Tragus kan hjelpe til å holde [[ørepropp]]er på plass i øret. [[Traguspiercing]] er vanlig i [[vestlig mote]].

<gallery>
File:Slide2COR.JPG|Medisinske betegnelser på latin og engelsk for [[anatomi]]en av [[det ytre øret]] hos et [[menneske]] 
File:Motorkleding Oordop.JPG|[[Otoplastisk]] formet [[ørepropp]] for motorsyklister
File:Tragus Ring.JPG|[[Traguspiercing]] med en enkel ørering gjennom tragus
File:Plecotus-sardus.png|[[Sadinialangøre]] ([[flaggermus]]arten *Plecotus sardus*) med kraftig forstørret tragus
File:Katzenohr seitlich.JPG|Øre på [[huskatt]] med en «lomme» på *antitragus'' som forsterker retningshørselen
File:OtitisExterna10.JPG|Alvorlig tilfelle av ytre ørebetennelse med betent tragus, innsnevring av den ytre øregangen og puss


## Se også
* Traguspiercing 
* Ytre øre
## Eksterne lenker
*home.comcast.net
Romanisering av thai

For **romanisering av thai** finnes standarden RTGS (engelsk: *Royal Thai General System of Transcription*, thai: ), som er det offisielle systemet for å transkribere thai-skrift til det latinske alfabetet. 

RTGS, som administreres av Det kongelige thailandske institutt, brukes av Thailands regjering i transkripsjoner, på veiskilt og i offentlige dokumenter på språk som skrives med latinsk skrift. Men selv slike offentlige transkripsjoner kan avvike noe fra normalen. Privatpersoner bruker i blant helt egne oppsett for å transkribere thai.

## Oppsett
*Systemet bruker bare bokstaver som er tilgjengelige i ASCII, og ingen diakritiske tegn.
*Enkle vokaler (a, e, i, o, u) har samme verdi som de har i det internasjonale fonetiske alfabetet (IPA). 
*Digrafer bestående av to vokaler, der den andre er e, representerer òg kun enkle vokaler, slik at ae, oe, og ue skal uttales . 
*Digrafer og trigrafer av vokaler som ender med a, i og u er alle diftonger, der IPA bruker [a, j, w].
*H etter bokstavene p, t og k indikerer aspirasjon, der IPA bruker en liten hevet h (), or brukes for å skille lydene p, t og k fra sine aspirerte motstykker ph, th og kh. 
*Digrafen ng representerer lyden [ŋ].
*Digrafen ch brukes både for lydene  and 
*Konsonanter i slutten av en stavelse transkriberes i henhold til hvordan de uttales, ikke den fonetiske verdien de har i begynnelsen av en stavelse. 
*Stumme bokstaver (markert med *karan* (-์), eller førende ห og อ, og andre) transkriberes ikke.

## Kritikk
Systemet har blitt kritisert for ikke å gjengi thai detaljert nok, slik at det kan brukes for mennesker som ønsker å lære thai.
*Systemet markerer ikke tonemer på noen måte.
*Vokallengde, som er fonemisk,  vises ikke.
*«Ch» brukes for både  og , som er forskjellige fonemer.
*«O» brukes for både  og , som òg er forskjellige fonemer.

## Tabell
Disse tabellene viser hvordan thai transkriberes i henhold til RTGS. Den første viser konsonantene, den andre vokalene. Husk at en thai-bokstav gjerne kan uttales veldig forskjellig, avhengig av om den er den første eller den siste lyden i en stavalse: Transkripsjon for begynnelse av stavelse er i kolonne B, mens transkripsjon for slutten av en stavelse er i kolonne S.  Bokstaven อ behandles her som en vokal, og er ikke med i listen over konsonanter, selv om den òg regnes som en bokstav. Der konsonantene ย og ว opptrer i slutten av et ord, er det kun som del av en diftong (de transkriberes derfor som henholdsvis i og o). 

Bokstavkombinasjonen ทร, der denne uttales [s], transkriberes s.
Hunte

**Hunte** er en elv i Niedersachsen nordvest i Tyskland og en av sideelvene til Weser fra venstre med en lengde på 198 kilometer. Elven har sitt utspring Wiehengebirge og renner hovedsakelig nordover gjennom byene Bad Essen, Diepholz, Wildeshausen og Oldenburg.

Hunte munner ut i Weser ved Elsfleth. Delen mellom Oldenburg og Weser er framkommelig for lasteskip og knytter Weser til Küstenkanal, som går fra Oldenburg til Ems.
Nikolai Latysjev

**Nikolai Latysjev** (født 22. november 1913, død 18. februar 1999) var en fotballdommer fra Sovjetunionen. I 1962 dømte han finalen i Verdensmesterskapet i fotball som ble spilt i Santiago i Chile mellom  og .

Han var den første FIFA-godkjente dommeren fra Sovjetunionen, og også den første dommeren fra Sovjetunionen som dømte i et VM-sluttspill. 

Før dommerkarrieren hadde Latysjev en periode som aktiv fotballspiller, og spilte blant annet for Elektrozavod, Stalinets, og Dinamo Moskva.

## Se også
* Liste over fotballdommere som har dømt VM-finalen

## Referanser


## Eksterne lenker
* 
* Biografi
Antitragus

**Antitragus** er en liten del av det ytre øret. Antitragus befinner seg på undersiden av øregangen (motsatt av tragus). 

Dette området kan utsmykkes med en antitraguspiercing.
Bulgarias kvinnelandslag i fotball

**Bulgarias kvinnelandslag i fotball** representerer Bulgaria i internasjonal fotball.

Bulgaria begynte kvalifisering til EM i kvalifiseringen til EM i 1989. Landslaget endte sist med to poeng. De to neste kvalifiseringene gikk dårligere, og Bulgaria var uten poeng i begge. I kvalifiseringen til EM i 1995 gikk det bedre igjen; takket være at Bulgaria kom i gruppe med svake Litauen, fikk Bulgaria 4 poeng, alle fra deres to møter.

Dette hindret ikke Bulgaria fra å bli plassert i klasse B, det vil si nivået under nivået for kvalifisering til mesterskap. Etter to kvalifiseringsforsøk til klasse A trakk Bulgaria seg fra kvalifiseringen. Først til kvalifiseringen til EM i 2009 stilte Bulgaria opp. På dette tidspunktet var klasse A og B fjernet, men mindre meritterte lag måtte spille i en innledende runde. Bulgaria ble plassert sammen med Romania, Aserbajdsjan og Estland. Bulgaria endte på andreplass bak Romania, og var dermed ute av kvalifiseringen.

I sin første direktekvalifiserende kvalifiseringspulje siden 1995, Gruppe 3 om spill i VM i 2011, kom Bulgaria i gruppe med Hellas, Danmark, Georgia og Skottland. Bulgaria overrasket alle ved å spille uavgjort hjemme mot Danmark, og i tillegg slo de Georgia hjemme og Hellas borte, mens de noe overraskende bare greide uavgjort mot Georgia borte. Det holdt til en fjerdeplass av de fem lagene, ett poeng bak Hellas på tredje.
Cyprien Richard

**Cyprien Richard** (født 27. januar 1979 i Thonon-les-Bains) er en fransk alpinist. Han har spesialisert seg i disiplinene storslalåm og Super-G.

## Karriere
Richard deltok for første gang i verdenscupen 17. desember 2000 i Val-d’Isère, men det tok lang tid før han oppnådde særlige resultater. Først i sesongen 2007/08 tok han sine første verdenscuppoeng, med en 24.-plass i storslalåmrennet i Beaver Creek. Den 8. mars 2008 i Kranjska Gora var han for første gang blant de ti beste. I verdenscupfinalen i Bormio 14. mars 2008 tok han sin første pallplassering med en tredjeplass i storslalåm. Den samme sesongen kom han på tredjeplass i storslalåmdelen i europacupen. 8. januar 2011 tok han sin første seier i verdenscupen da han delte førsteplassen i storslalåm i Adelboden med Aksel Lund Svindal.

Han deltok for Frankrike under Vinter-OL 2010, men fullførte ikke i storslalåm som var den eneste øvelsen han deltok i.
## Meritter

### Enkeltseire i verdenscupen

### Europacupen
* 2007/08: 3.-plass i storslalåmcupen
* 2 pallplasser, derav 1 seier:

### Junior-VM
* HochYbrig 1998: 12.-plass i slalåm, 16.-plass i utfor, 18.-plass i super-G
* Pra Loup 1999: 13.-plass i slalåm, 29.-plass i utfor

### Fransk mesterskap
* Fransk mester i storslalåm 2008)

## Eksterne lenker
* 
* Fanclub Priou
George Reader

**George Reader** (1896–1978) var en fotballdommer fra Nuneaton i Warwickshire i England. Han var den fjerde dommeren som dømte en VM-finale og den første fra England da han dømte «finalen» i 1950 mellom  og . Han ble da den eldste som noensinne har dømt en VM-finale i fotball, og er fremdeles den eldste som har dømt en VM-sluttspillkamp. Han var da 53 år og 236 dager gammel.

Han var til daglig lærer i Exeter, og i hans karriere som aktiv spiller spilte han for blant annet Exeter City og Southampton. Hans dommerkarriere startet i 1930 og han la egentlig opp som topp-dommer i november 1944. Men hans tjenester som dommer var fremdeles ønsket, og etter annen verdenskrig ble han en høyt respektert dommer som dømte kamper over hele Europa. VM-finalen ble den siste kampen han dømte, og han fortsatte som lærer fram til 1960.
I 1963 ble han ansatt som direktør i Southampton FC og ble senere også formann for klubben.

## Referanser


## Litteratur
* 
* 

## Eksterne lenker
*
Bayeux (andre betydninger)

**Bayeux** kan vise til:

*Bayeux – en by i Normandie i Frankrike
*Bayeux-teppet
*Bayeux (Paraíba) – en brasiliansk kommune i delstaten Paraíba
Johan Peter Røkke

**Johan Peter Røkke** (1871–1956) var en norsk lærer, klokker og politiker. Han var ordfører i Elverum 1908–1916.

Røkke tok eksamen ved Klæbu seminar i 1890, og var lærer flere steder før han i 1900 slo rot som lærer ved Kirkeby skole øst i Elverum, og som klokker i Nordskogbygda kirke som ligger like ved skolen. Han satt i kommunestyret i 18 år, og var ordfører halvparten av tiden. 

Han var sønn av Ole Petersen Røkke (1850–1922) og Anne Jensdatter Røkke (1849–1943) på gården Røkke nordre i Skatval. Han var bror til folkehøyskolestyrer Olav Røkke og lærer og ordfører Jens Røkke. Johan Peter Røkke var gift med lærerkollegaen Dortea Ottosdotter Nyberget (1879–1944) fra Elverum.

## Referanser
Posjering

**Posjering** er en type tilbereding av mat. 

Å posjere betyr egentlig å koke noe uten egentlig at det kokes. Det vil si at man koker opp vannet/væsken og legger råvaren oppi, og lar den trekke såvidt under kokepunktet til den er ferdig.

Posjerte egg brukes i en rekke kjente frokostretter, som for eksempel Eggs Benedict. Det brukes også i varme salater (som Salade lyonnaise), og kan også brukes i såkalt pytt-i-panne med mer.

## Posjering av egg
Når egg posjeres koker man opp vann tilsatt litt eddik og salt, for så å senke temperaturen til like under kokepunktet. Egget som skal posjeres bør være friskt og komme rett fra kjøleskapet. Knekk det forsiktig i en kopp eller lignende, og la det gli svært forsiktig over i det varme vannet. Posjeringen er ferdig etter 3-4 minutter. Da løfter man forsiktig det posjerte egget over i kaldt vann med en hullsleiv, slik at varmeprosessen stanser opp. Så fjernes eventuell løs eggehvite, før egget serveres.

## Referanser
Antitraguspiercing

**Antitraguspiercing** er en ørepiercing som går gjennom antitragusen i øret.

En beslektet piercing til denne er traguspiercingen.

## Behandling
### Utføring
Hullet lages med en tynn hul nål, man har en kork inne i øret, slik at nålen ikke går inn i ørekanalen. Denne piercingen er blant de mest smertefulle.

### Etterbehandling
Grotiden for hullet er fra 6 til 12 måneder. Såret bør rengjøres daglig til det har grodd til.

For etterbehandling av et slikt hull i øret er det vanlig å bløte området med en saltholdig væske to til tre ganger daglig i tre til fire minutter for å hindrer blod og lymfeubehag på grunn av smykket (dette gjøres på begge sider). Det er viktig at blandingsforholdet er riktig. Restene fjernes med en bomullspinne, og smykket settes så tilbake på plass. Smykket bør ikke forandres før hullet er ferdig grodd.

## Eksterne lenker
*
Rudi Glöckner

**Rudolf «Rudi» Glöckner** (født 20. mars 1929, død 25. januar 1999) var en fotballdommer fra Øst-Tyskland. Han ble den første tyske dommeren som dømte en finale i verdensmesterskapet i fotball da han dømte finalen i Mexico i 1970 mellom  og . 

Glöckner hadde en lang karriere som internasjonal dommer, og han dømte blant annet i OL-turneringen i 1964 i Tokyo og under  EM i 1972 i Belgia. Han dømte i totalt fire OL-turneringer og to VM-sluttspill.

## Se også
* Liste over fotballdommere som har dømt VM-finalen

## Referanser


## Kilder
* Profil

## Eksterne lenker
*
Tp (lokomotiv)

**Tp** og senere **T23** var et smalsporet dieselhydraulisk lokomotiv bygget i 25 eksemplarer av Maschinenbau Kiel (MaK) og Svenska Järnvägsverkstäderna (ASJ) for bruk hos Statens Järnvägar. For å erstatte damplokomotivene på de smalsporede banene som SJ hadde tatt over, kjøpte de inn 20 diesellokomotiver fra MaK. Dette antallet økte senere da fem nye lokomotiver ble bygget på lisens av Svenska Järnvägsverkstäderna.

På 1960-tallet ble store deler av det svenske smalsporsnettet bygget om til normalspor, noe som gjorde at SJ fikk et overskudd av lokomotivtypen Tp. 15 eksemplarer ble derfor bygget om til å kunne gå på normalspor og fikk literaet *T23*. Av de gjenværende ble seks maskiner skrotet på 1970-tallet mens de øvrige fire fikk fortsette i ordinær trafikk til innpå 1980-tallet. Disse er idag bevart på museumsbanene Upsala-Lenna Jernväg, Anten-Gräfsnäs Järnväg og Skara-Lundsbrunns järnvägar.

## Litteratur
* 

## Eksterne lenker
* Tp / T23 – Jernbane.net
*  Järnväg.net > Lokguide > Tp
*  MaK 750 – loks-aus-kiel.de
TIS 620

**TIS 620** (**Thai Industrial Standard 620**) er det vanligste tegnsettet for thai og det eneste som brukes i Thailand. Standarden gis ut av Thai Industrial Standards Institute (TISI), som er underlagt Thailands industridepartement. Standarden heter formelt «Standard for koding av thai-tegn for bruk med datamaskiner» (thai: รหัสสำหรับอักขระไทยที่ใช้กับคอมพิวเตอร์). Den nåværende standarden er TIS 620-2553, der 2553 er året den ble implementert, i henhold til den thailandske solkalenderen (1990 e.Kr.); TIS 620-2553 var en oppdatering av den tidligere TIS 620-2529 (1986). 

## Oppbygning
TIS-620 er et utvidet ASCII-tegnsett som er kompatibelt med 7-bits ASCII. Det bruker 8-bits intervallet fra heksadesimale A1 til FB for å kode thai-skriften. Ettersom thai-skriften er mer kompleks enn f.eks. det latinske alfabetet, med diakritiske tegn og over- og underskrevne vokal-tegn, kan TIS 620 bare brukes for å sende informasjon, og det er nødvendig med videre språksøtte for å få skriften til å vises ordentlig. 

## Internasjonal bruk
TIS-620 ble tatt i bruk som ISO 8859-11 i 1999; den eneste forskjellen er at ISO 8859-11 definerer heksadesimale A0 som non-breaking space, mens TIS-620 har den som reservert, dog udefinert.

TIS-620 tegnsettet har også blitt tatt i bruk innenfor Unicode (ISO 10646). I Unicode kodes thai mellom U+0E01 og U+0E7F. Tegn fra TIS-620 kan konverteres til UTF-16 ved å legge 0E til foran, og trekke heksadesimale A0 fra.

## Kodekart

I denne tabellen er 20 vanlig mellomrom. Kodepunktene 00-1F, 7F, 80-9F, A0, DB-DE og FC-FF har ingen verdi i TIS-620.

Kodepunktene D1, D4-DA, E7-EE (markert i lyseblått) er diakritiske tegn og over-/underskrevne vokaler.

## Rekkefølge
Det finnes bare én rekkefølge for å lagre thai-skrift med denne standarden. Tegnene lagres i den rekkefølgen man ville skrevet dem, dersom man skrev ordet for hånd. Denne rekkefølgen er skjematisk satt opp nedenfor, med ordene เพื่อน ([pɯan] «venn») og คุ้ย ([kui] «å grave med klørne» (som en hund)) som eksempler. For å vise et mer komplisert ord vises også รามเกียรติ์.

Først skrives den forskrevne vokalen, så ordets første konsonant. Deretter kommer den over- eller underskrevne vokalen (ettersom det ikke finnes noen sammensatt vokal som består av både en over- og underskreven vokal, er begge disse det 3. man skriver). Det fjerde tegnet er et diakritisk tegn, typisk et tonemerke. Så kommer den etterskrevne vokalen, og til slutt stavelsens siste konsonant. 

Selv om ำ gjerne oppfattes som en delvis overskrevet vokal, anses den i TIS 620 for å være en etterskrevet vokal, og skal skrives *etter* diakritiske tegn. F.eks. i et ord som น้ำ ([nám] «vann») skal *mai tho* skrives før ำ.

## Eksterne lenker
* 
*  En side om hvordan thai-skrift bør vises på en datamaskin (uavhengig av hvordan den kodes).
Michael Huang Woze

**Michael Huang Woze** (født 8. september 1902 i Ping'anqiao i Chengdu i Sichuan i Kina, død 22. mars 2004) var katolsk biskop av Nanchong i provinsen Sichuan i Folkerepublikken Kina.  Han var også kjent under havnet ***Huang Duguang***.

Han ble presteviet i 1938.

Han var sogneprest i Suining, 55 km sørvest for Nanchong, etter at religionene fikk lov til å organisere seg igjen i 1980-årene. 

Han ble bispeviet uten pavelig mandat den 31. juli 1989, med biskop Matthias Duan Yinming av Wanxian som hovedkonsekrator.

Da han døde i en alder av 98 år, var han «den åpne kirke»s eldste biskop. I den katolske «undergrunnskirke» var det da en enda eldre biskop i live, Joseph Meng Ziwen av Nanning (102 år).

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814–1887) *1844
* Biskop François-Eugène Lions (1820–1893) *1872
* Biskop Jean-Joseph Fenouil (1821–1907) *1881
* Biskop Marc Chatagnon (1839–1920) *1887
* Biskop Jean-Pierre-Marie Fayolle (1860–1928) *1909
* Biskop Pierre Louis Perrichon (1865–1931) *1921
* Biskop Louis-Nestor Renault (1872–1943) *1924
* Erkebiskop Louis-Gabriel-Xavier Jantzen (1885–1953) *1926
* Biskop Matthias Duan Yinmin (Duan In-min) (1908-2001) *1949
* Biskop *Michael Huang Woze* (1902-2004) *1989

## Referanser
Kjellervolla skole

**Kjellervolla skole åpner 1. august 2025 som en to parallell barneskole med ca. 310 elever og 45 ansatte. Skolen ligger sentralt i Lillestrøm sentrum med fine uteområder og nærhet til offentlig kommunikasjon.**

**På Kjellervolla finner man også  kommunens kompetansesenter for elever med tegnspråk og nedsatt hørsel.** 

**Kjellervolla skole var opprinnelig** en ungdomsskole. Skolen ble etablert i 1964. Lillestrøm i Lillestrøm kommune i Akershus. 

De gamle skolebygningene ble oppført i 1964, og var da en av de første nye ungdomsskolene i Norge som ble bygd etter innføringen av 9-årig grunnskole. Dagens skolebygning ble oppført mellom 1999 og 2001 og er 6792 m² stor, og kun gymsalen står igjen etter gamle Kjellervolla skole. Skolen ble tildelt Skolebyggprisen for 2001.

I 2021 flytter Kjellervolla inn i nytt bygg i Sophie Radichs vei, og blir Sophie Radich skole. Det nåværende skolebygget vil blir brukt som en barneskole.

## Rektorer
* 2019–: Heidi Borgersen Almlid
* –2019: Olav Strømhylden

## Referanser


## Eksterne lenker
*
Arnaldo Coelho

**Arnaldo David Cézar Coelho** (født 15. januar 1943) er en tidligere fotballdommer fra Brasil. Han ble den første brasilianer (og ikke-europeer) til å dømme en finale i verdensmesterskapet i fotball da han dømte finalekampen mellom  og  i Spania i 1982.

Coelhos karriere som fotballdommer begynte som dommer i strand-fotball. Han ble profesjonell dommer i 1965, og det blir sagt at han skrøt av å være «verdens best betalte fotballdommer». I 1968 ble han oppnevnt som FIFA-dommer og dømte i blant annet to VM-turneringer.

## Se også
* Liste over fotballdommere som har dømt VM-finalen

## Referanser


## Eksterne lenker
*
Romualdo Arppi Filho

**Romualdo Arppi Filho** (1939–2023) var en brasiliansk fotballdommer. Han ble den andre brasilianeren som dømte en finale i verdensmesterskapet i fotball da han i Mexico i 1986 dømte finalen mellom  og .

## Se også
* Liste over fotballdommere som har dømt VM-finalen

## Referanser


## Eksterne lenker
* 
* Profil
EM i fotball for kvinner 1991 kvalifisering

Kvalifiseringen til EM i 1991 ble arrangert mellom 9. september 1989 og 12. desember 1990. Vinnerne av kvartfinalene var kvalifisert.

**Gruppe 1**

**Gruppe 2**

**Gruppe 3**

**Gruppe 4**

**Group 5**

**Kvartfinalene**
## Kvartfinale

## Eksterne lenker
* Tabeller og resultater ved RSSSF.com (engelsk)
Jack Taylor (fotballdommer)

**John Keith «Jack» Taylor** (1930–2012) var en fotballdommer fra Wolverhampton i England. Han dømte VM-finalen i 1974 mellom  og . Han ble den første dommeren som dømte straffespark i en VM-finale da Nederland ble tilkjent straffe allerede i det første spilleminuttet. Senere i kampen dømte han straffe nummer to i en VM-finale, da Vest-Tyskland fikk straffespark i det 26. spilleminuttet.

Taylor var slakter av yrke, men var meget virksom som fotballdommer. Han var dommer i 33 år og dømte over 1000 kamper, inkludert mer enn 100 internasjonale kamper i over 60 land. Han ble innvalgt i FIFAs Hall of Fame i 1999. Han dømte i tre VM-sluttspill, dømte Europacup-finalen i 1971 og FA-cupfinalen i 1966. Etter at han stengte slakteriet var han dommer i Brasil i to år, var markedsdirektør i Wolverhampton Wanderers mellom 1979 og 1983 før han ble dommertrener i Sør-Afrika og i Saudi-Arabia.

## Referanser


## Se også
* Liste over fotballdommere som har dømt VM-finalen

## Kilder
* BBC 
* Soccer Refereeing : A Personal View, Jack Taylor (January 1978) ISBN 0-571-11299-4;
* Jack Taylor, World Soccer Referee, David Jones & Jack Taylor (January 1976) ISBN 0-7207-0890-7

## Eksterne lenker
*
Michael Liu Xianru

**Michael Liu Xianru** (født 1919 i fylket Jintang ved Chengdu i Sichuan i Kina, død 25. oktober 1998 i Chengdu) var katolsk biskop av Chengdu, bispeviet uten pavelig mandat.

Etter studier ved presteseminaret i Chengdu ble Liu Xianru presteviet i 1947. Han virket i Langzhong, Huayang og Chengdu og var sogneprest av katedralmenigheten i Chengdu før sin bispevielse. 

Han ble bispeviet i katedralen i Chengdu uten pavelig mandat den 24. februar 1992 med biskop Matthias Duan Yinming av Wanxian som hovedkonsekrator. Ordinasjonsmessen på tre timer var på latin, med store deler av vigselsritualet på sichuandialekt.

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814–1887) *1844
* Biskop François-Eugène Lions (1820–1893) *1872
* Biskop Jean-Joseph Fenouil (1821–1907) *1881
* Biskop Marc Chatagnon (1839–1920) *1887
* Biskop Jean-Pierre-Marie Fayolle (1860–1928) *1909
* Biskop Pierre Louis Perrichon (1865–1931) *1921
* Biskop Louis-Nestor Renault (1872–1943) *1924
* Erkebiskop Louis-Gabriel-Xavier Jantzen (1885–1953) *1926
* Biskop Matthias Duan Yinmin (Duan In-min) (1908-2001) *1949
* Biskop *Michael Liu Xianru* (1919-1998) *1992

## Referanser
Chicago Hope

***Chicago Hope*** er en amerikansk dramaserie fra sykehusmiljø som gikk på TV-kanalen CBS fra 1994 til 2000. De fremste rollene ble spilt av Adam Arkin, Héctor Elizondo, Peter Berg,  Mandy Patinkin, Vondie Curtis-Hall, Jayne Brook, Christine Lahti, Rocky Carroll og Mark Harmon. De to førstnevte var de eneste som medvirket i alle episodene. Serien ble skapt av David E. Kelley.

Serien hadde premiere en dag før sykehusserien *[[Akutten]]* hadde sendestart. De ble raskt konkurrenter, men *Chicago Hope* måtte seermessig se seg grundig slått av sistnevnte etter få uker.

Den gikk på norsk TV 2 fra 1995 til begynnelsen av 2000-tallet.

## Handling
Chicago Hope er et høyt respektert sykehus hvor maktkamp og intriger avløser hverandre. Med bruk av det nyeste innen teknologi og landets beste leger, makter de å redde pasienter andre sykehus ville gitt opp. Men behandlingsmåtene er kontroversielle, og det har flere ganger ført sykehuset inn i rettssalen.

## Om serien
### Priser
Både Mandy Patinkin, Héctor Elizondo og Christine Lahti vant hver sin Emmy for sine roller. Lati ble også tildelt en Golden Globe samt en Golden Satellite Award. 

Flere av de bak kamera ble også tildelt Emmy-prisen.

### Seertall
Rangering i USA målt etter seertall

De tre første sesongene av serien var de mest suksessfulle. Etter det falt den ut av top-30 lista.

(-) = utenfor topp 30 lista

## I rollene

## Referanser


## Eksterne lenker
* 
* Åpningsvignett (YouTube)